ประกาศคณะกรรมการกํากับหลักทรัพย์และตลาดหลักทรัพย์ที่ กธ. 13/2563เรื่อง แนวทางในการพิจารณาลักษณะของการให้คําแนะนําแก่ประชาชนที่ไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุนหรือการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_\_\_\_โดยที่ปัจจุบันการให้คําแนะนําเกี่ยวกับคุณค่าหรือความเหมาะสมในการลงทุนในหลักทรัพย์หรือสัญญาซื้อขายล่วงหน้าในลักษณะที่เป็นการแสดงความคิดเห็นหรือประสบการณ์ในการลงทุนผ่านเว็บไซต์หรือสื่ออิเล็กทรอนิกส์ มีการดําเนินการอย่างแพร่หลายในรูปแบบที่หลากหลายมากยิ่งขึ้น ทั้งในกรณีที่เป็นการให้คําแนะนําโดยบุคคลทั่วไปหรือผู้เชี่ยวชาญด้านการลงทุน หรือกรณีที่เว็บไซต์หรือสื่ออิเล็กทรอนิกส์ทําการรวบรวมหรือประมวลผลข้อมูล และนําข้อมูลไปเผยแพร่ กรณีจึงมีปัญหาในการพิจารณาว่า การกระทําใดของบุคคลที่ให้คําแนะนํา หรือเจ้าของเว็บไซต์หรือสื่ออิเล็กทรอนิกส์เข้าข่ายหรือไม่เข้าข่ายเป็นการประกอบธุรกิจหลักทรัพย์ประเภทการเป็นที่ปรึกษาการลงทุนหรือการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า อาศัยอํานาจตามความในมาตรา 14(4/1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 และมาตรา 9(4) แห่งพระราชบัญญัติสัญญาซื้อขายล่วงหน้า พ.ศ. 2546คณะกรรมการ ก.ล.ต. ออกแนวทางในการพิจารณาไว้ดังต่อไปนี้ข้อ ๑ การให้คําแนะนําเกี่ยวกับคุณค่าของหลักทรัพย์หรือสัญญาซื้อขายล่วงหน้าหรือความเหมาะสมในการลงทุนในหลักทรัพย์หรือสัญญาซื้อขายล่วงหน้าผ่านทางเว็บไซต์หรือสื่ออิเล็กทรอนิกส์อื่นใดที่มีลักษณะทํานองเดียวกันที่เข้าลักษณะดังต่อไปนี้ ไม่เข้าข่ายเป็นการประกอบธุรกิจหลักทรัพย์ประเภทการเป็นที่ปรึกษาการลงทุนหรือการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า หากบุคคลที่ให้คําแนะนําและเจ้าของเว็บไซต์หรือสื่ออิเล็กทรอนิกส์อื่นใดมิได้ร่วมกันหรือแบ่งหน้าที่กับอีกฝ่ายหนึ่งเพื่อหลีกเลี่ยงมิให้การกระทําของตนเข้าข่ายเป็นการประกอบธุรกิจหลักทรัพย์หรือการประกอบธุรกิจสัญญาซื้อขายล่วงหน้าดังกล่าว(1) บุคคลที่ให้คําแนะนําที่มีการแสดงความคิดเห็น หรือการแลกเปลี่ยนความรู้หรือประสบการณ์ในการลงทุนผ่านเว็บไซต์หรือสื่ออิเล็กทรอนิกส์อื่นใด โดยอาจเป็นการวิเคราะห์หลักทรัพย์ในบทความส่วนตัวซึ่งเปิดให้บุคคลทั่วไปเข้ามาอ่านได้ หรือการแลกเปลี่ยนความคิดเห็นระหว่างกันเกี่ยวกับการลงทุนผ่านเว็บไซต์ในลักษณะของกระดานสนทนา (community webboard) จะไม่เข้าข่ายเป็นการแสดงตนต่อบุคคลทั่วไปว่าพร้อมให้บริการประกอบธุรกิจที่ปรึกษาการลงทุนหรือที่ปรึกษาสัญญาซื้อขายล่วงหน้า หากบุคคลที่ให้คําแนะนําไม่ได้รับค่าธรรมเนียมหรือค่าตอบแทนอื่นไม่ว่าโดยทางตรงหรือทางอ้อมจากการแสดงความคิดเห็นหรือการแลกเปลี่ยนความรู้หรือประสบการณ์ดังกล่าว เช่น ไม่ได้รับส่วนแบ่งค่าตอบแทนจากค่าสมัครสมาชิกของเว็บไซต์ เป็นต้น (2) เจ้าของเว็บไซต์หรือสื่ออิเล็กทรอนิกส์อื่นใดที่จัดให้มีช่องทางให้บุคคลทั่วไปแสดงความคิดเห็น หรือแลกเปลี่ยนความรู้หรือประสบการณ์ในการลงทุน เช่น การจัดให้มีกระดานสนทนา (community webboard) หรือจัดให้มีช่องทางให้นักวิเคราะห์การลงทุนให้คําแนะนํา จะไม่เข้าข่ายเป็นการแสดงตนต่อบุคคลทั่วไปว่าพร้อมให้บริการประกอบธุรกิจที่ปรึกษาการลงทุนหรือที่ปรึกษาสัญญาซื้อขายล่วงหน้า หากไม่มีส่วนในการรวบรวมหรือประมวลผลข้อมูลเพื่อเผยแพร่คําแนะนําบนเว็บไซต์หรือสื่ออิเล็กทรอนิกส์ รวมทั้งไม่ได้รับค่าธรรมเนียมหรือค่าตอบแทนอื่นไม่ว่าโดยทางตรงหรือทางอ้อมที่เกี่ยวข้องกับการให้คําแนะนํา เว้นแต่ค่าธรรมเนียมหรือค่าตอบแทนอื่นดังกล่าวเป็นการได้รับจากการประกอบกิจการเว็บไซต์หรือสื่ออิเล็กทรอนิกส์ที่ไม่มีความเกี่ยวข้องหรืออ้างอิงกับการเผยแพร่ความคิดเห็นหรือข้อมูลอื่นใดของบุคคลที่ให้คําแนะนําข้อ ๒ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 1 มิถุนายน พ.ศ. 2563 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์